เมื่อเช้าเดินเข้าบ้านมาแล้วแมววิ่งมาใกล้ขาแล้วเผลอเดินเตะมันเข้าค่ะ รู้สึกเจ็บจี๊ดๆที่เท้าตรงที่เตะมันค่ะ กลัวว่าเล็บมันอาจจะข่วนหรือจิ้มเท้าเรา ไม่มีเลือดออก แต่กดตรงที่เตะมันก็รู้สึกเจ็บนิดๆ พอล้างน้ำฟอกสบู่ก็ไม่เห็นรอยแผลค่ะ เคยเกิดเหตุการ์ณแบบนี้เมื่อ27/08/61ฉีดวัคซีนเเข็มแรกวันนั้นเลยค่ะ แต่ครั้งนั้นมีรอยแผลเล็กๆชัดค่ะ(ไม่มีเลือดออกเช่นกัน) ฉีดวัคซีนแบบ 2-2-2-0-2 ครบทุกเข็มตั้งแต่วันที่ 24/09/61แล้วค่ะ แล้วก็เกิดเหตุการ์ณนี้ในเช้าวันที่ 04/11/61 อีก คือต้องไปฉัดวัคซีนอีกไหมคะ กังวลมากเลยค่ะ
สวัสดีค่ะ หากผิวหนังบริเวณที่ไปโดนแมว ไม่มีแผลที่มีเลือดออก ไม่มีรอยถลอก ไม่มีรอยช้ำหรือจ้ำเลือดใดๆ มีแค่ความรู้สึกเจ็บตอนโดน โอกาสติดเชื้อพิษสุนัขบ้าก็จะไม่มี จึงไม่จำเป็นต้องไปฉีดวัคซีนพิษสุนัขบ้ากระตุ้นแต่อย่างใดแต่หากผิวหนังมีแผลที่มีเลือดออก มีรอยถลอก มีรอยช้ำหรือจ้ำเลือด ก็อาจเสี่ยงต่อการติดเชื้อพิษสุนัขบ้าได้ ในกรณีนี้ควรพิจารณาไปฉีดวัคซีนกระตุ้นพิษสุนัขบ้า 1 เข็มค่ะ เนื่องจากควรฉีดครบตามกำหนดนัดไปแล้วไม่เกิน 6 เดือน